OpenWrt

OpenWrt er en Linux-baseret firmware til indlejrede systemer såsom (trådløse) routere. Understøttelse var oprindelig begrænset til Linksys WRT54G serien, men er siden udvidet til også at omfatte andre chipsets, producenter og apparattyper, inklusive Netgear-, D-Link-, Asus-routere og mange andre, inklusive Openmoko-mobiltelefoner. De populæreste routere ser ud til at være Linksys WRT54G-serien og Asus WL-500g. OpenWrt anvender primært en kommandolinjegrænseflade, men egenskaberne omfatter også en web-baseret grafisk grænseflade. Teknisk support ydes via fora og IRC.

Udviklingen af OpenWrt blev oprindeligt hjulpet af at det er let at ændre producenters software frigivet under GNU General Public License (GPL), som kræver at producenter frigiver alle ændringer foretaget på den oprindelige kildekode udgivet under GPL.

Egenskaber 
OpenWrt tilbyder mange af de samme egenskaber som producentens standardfirmware til routere, såsom DHCP-tjenester og trådløs kryptering via WEP, Wi-Fi Protected Access eller WPA2. OpenWrt tilbyder også talrige andre egenskaber som er fraværende eller dårligt implementeret i standardfirmwares:

 port forwarding af ekstern trafik til computere bag NAT inden i LAN
 UPnP til dynamisk konfigureret port forwarding
 statiske DHCP leases
 omfattende firewall- og router-konfiguring
 servicekvalitet til applikationer såsom VoIP, online gaming, og streaming media
 konfigurering af apparatet som en trådløs repeater, trådløs basisstation, trådløs switch – eller kombinationer af dem
 Selvkonfigurerende radionet
 brug af Dynamisk DNS-tjenester til af bibeholde et fast domænenavn med en ISP som ikke tilbyder en fast ip-adresse
 kommandolinjetilgang via SSH eller telnet
 på apparater med USB-porte understøtter OpenWrt printerdeling, Windows-kompatibel fildeling (via SAMBA), USB-audio, og stort set alle andre enheder som kan forbindes
datanet monitorering i realtid
 en omfattende AJAX-enabled webgrænseflade, takket være LuCI project 
 måske det mest vigtige: jævnlige fejlrettelser og opdateringer, selv for apparater som ikke længere understøttes af deres producenter

En ny og brugbar OpenWrt-egenskab er dets fuldt skrivbare filsystem, som tillader pakkehåndteringssystemmanagement via ipkg-pakkesystemet (opkg i nyere versioner). Dette gør OpenWrt meget bredt anvendeligt og tilpasbart til forskellige krav ved at yde brugeren muligheden at installere ny software. Dette står i kontrast til andre Linux-baserede firmwares, som ofte er baseret på et skrivebeskyttet SquashFS-filsystem (eller lignende), som tilbyder effektiv kompression men ingen mulighed for at ændre den installerede software uden at genoversætte og brænde et komplet firmwarebillede.

Deriviater 
 Chillifire – OpenWrt-baseret firmware med fokus på trådløs hotspotstyring
 Obelisco – (website på spansk)
 Midge Linux
 PacketProtector – OpenWrt-baseret sikkerhedsdistribution som omfatter IDS, IPS, VPN, og webantivirusmuligheder.
 Coova – OpenWrt-baseret med fokus på trådløse hotspots.
 Freifunk – Tysk software der understøtter trådløse selvkonfigurerende radionet med OLSR, baseret på OpenWrt. Tilgængelig på mange sprog.
 RO.B.IN – ROBIN (ROuting Batman INside) er et open source selvkonfigurerende radionet-projekt, baseret på OpenWrt kamikazeversionen. Det kan køre på enhver Atheros AP51-router såsom Meraki Mini eller La Fonera og ved anvendelse af B.A.T.M.A.N. selvkonfigurerende radionetrouting.
 Gargoyle Router Firmware – En webgrænseflade til OpenWrt som lægger vægt på anvendelighed.
 FreeWRT – En deriviat af OpenWrt-projektet.
 X-Wrt – Forbedring af OpenWrt-webgrænsefladen.
 FON – OpenWrt-baserede trådløse routere som fungerer som hotspots. Kildekode og toolchain er tilgængelig på fonosfera.org

Kilder/referencer

Eksterne henvisninger 

 OpenWrt homepage
 OpenWrt wiki
 Table of supported Hardware
 Unofficial OpenWrt package tracker to find ipkg packages on external repositories. These packages are not supported by the OpenWrt community, and using official packages is recommended

Indlejrede Linuxdistributioner
Frie systemprogrammer